
Jelgavā, 2026. gada 24. septembra (prot. Nr.__, __p.)

JELGAVAS VALSTSPILSĒTAS PAŠVALDĪBAS 2026. GADA 24. SEPTEMBRA 
SAISTOŠIE NOTEIKUMI NR.______   
“GROZĪJUMI JELGAVAS VALSTSPILSĒTAS PAŠVALDĪBAS 2026. GADA 25. JŪNIJA SAISTOŠAJOS NOTEIKUMOS NR.26-12 “JELGAVAS VALSTSPILSĒTAS PAŠVALDĪBAS IEDZĪVOTĀJU PADOMES NOLIKUMS””

Izdoti saskaņā ar 
Pašvaldību likuma 58.panta piekto un sesto daļu

Izdarīt Jelgavas valstspilsētas pašvaldības 2026. gada 25. jūnija saistošajos noteikumos Nr. 26-12 “Jelgavas valstspilsētas pašvaldības iedzīvotāju padomes nolikums” (turpmāk - nolikums) (Latvijas Vēstnesis, 2026, 132 nr.) šādus grozījumus:
1. Papildināt nolikuma izdošanas tiesisko pamatojumu ar Pašvaldību likuma 58. panta piekto daļu.
2. Izteikt nolikuma 3. punktu šādā redakcijā:
“3. Padomes darbības teritorija ir Pašvaldības administratīvā teritorija. Iedzīvotāju interešu pārstāvības nodrošināšanai padomes izveidošanā un darbībā Pašvaldības administratīvā teritorija šajā nolikumā ir sadalīta apkaimēs saskaņā ar nolikuma 1. pielikumu.”.
3. Papildināt nolikumu ar 3.1 punktu šādā redakcijā:
“3.1 Apkaime šā nolikuma izpratnē ir teritoriāli nodalīta Pašvaldības administratīvās teritorijas daļa, kas noteikta vietējo kopienu iedzīvotāju pārstāvībai padomē”.
4. Papildināt nolikumu ar 3.2 punktu šādā redakcijā:
“3.2 Apkaimes nosaka, ievērojot šādus principus:
3.21. apkaime veido teritoriāli vienotu Pašvaldības administratīvās teritorijas daļu;
3.22. apkaimju robežas nosakāmas tā, lai nodrošinātu pārskatāmu un saprotamu vietējo kopienu iedzīvotāju pārstāvību padomē;
3.23. apkaimju iedalījums izmantojams tikai padomes locekļu izvirzīšanai un ievēlēšanai, un tas negroza Pašvaldības administratīvās teritorijas robežas vai citu normatīvajos aktos noteikto teritoriālo iedalījumu;
3.24. apkaimju robežas un nosaukumi ir noteikti nolikuma 1. pielikumā.”. 
5. Svītrot nolikuma 4.10. apakšpunktā vārdus “kas svarīgi iedzīvotājiem”.
6. Aizstāt nolikuma 6.1.apakšpunktā skaitļus un vārdu “4.1. – 4.9.apakšpunktā” ar skaitli un vārdu “4. punktā”.
7. Izteikt nolikuma 7. punktu šādā redakcijā:
“7. Par padomes locekli var būt persona, kas atbilst Pašvaldību likuma 58. panta trešās un ceturtās daļas nosacījumiem.”.
8. Svītrot nolikuma 9. punktu.
9. Izteikt nolikuma 11. punktu šādā redakcijā: 
“11. Padomes sastāvā ievēlē ne vairāk kā 15 (piecpadsmit) padomes locekļus, kuru darbs nav algots. Padome ir darboties spējīga, ja tajā tiek ievēlēti ne mazāk kā 10 (desmit) padomes locekļi”.
10. Izteikt nolikuma 12.punktu šādā redakcijā:
“12. Padomes locekļus ievēlē no Jelgavas apkaimēm saskaņā ar nolikuma 1. pielikumā noteikto Jelgavas apkaimju iedalījumu, pa vienam padomes loceklim no katras apkaimes.”.
11. Izteikt nolikuma 14. punktu šādā redakcijā:
“14. Fiziskai personai, kura atbilst nolikuma 7. punktā noteiktajām prasībām, ir tiesības kandidēt uz padomes locekļa amatu attiecīgajā apkaimē, iesniedzot pieteikumu Pieteikšanās paziņojumā noteiktajā kārtībā. Kandidātu attiecīgajā apkaimē var izvirzīt arī attiecīgās apkaimes iedzīvotājs, pieteikumam pievienojot kandidāta rakstveida piekrišanu. . Pieteikuma forma tiek apstiprināta ar pašvaldības izpilddirektora rīkojumu.”.
12. Izteikt nolikuma 16. punktu šādā redakcijā:
“16. Kandidātu atbilstības pārbaudi nolikuma 7. punktā noteiktajiem kritērijiem veic Pašvaldības Vēlēšanu komisija, kura apstiprinātos kandidātus katrā apkaimē ar Pašvaldības paziņojumu (turpmāk – Balsošanas paziņojums) nodod balsošanai. Termiņu balsošanai nosaka vismaz 20 (divdesmit) dienas. Padomes vēlēšanas notiek nolikuma 2. pielikumā noteiktajā kārtībā.”.
13. Izteikt nolikuma 17. punktu šādā redakcijā:
“17. Balsi par kandidātu var nodot nolikuma 2. pielikumā noteiktajā kārtībā.”.
14. Papildināt  nolikuma 20. punktu ar otro teikumu šādā redakcijā:
“Izloze tiek rīkota nolikuma 2. pielikumā noteiktajā kārtībā.”
15. Izteikt nolikuma 35. punktu šādā redakcijā:
“35. Padomes loceklis darbojas iedzīvotāju interesēs, izvairās no personisko interešu ietekmes uz Padomes darbu.”
16. Papildināt nolikuma 38. punktu aiz vārda “vietu” ar simbolu un vārdu “, laiku”.
17. Izteikt nolikuma 40. punktu šādā redakcijā: 
“40. Pēc Padomes iesnieguma saņemšanas Pašvaldības izpilddirektors lemj par iesnieguma turpmāko virzību, nosakot par to atbildīgo Pašvaldības institūciju. Pašvaldībai ir pienākums Iesniegumu likumā noteiktajā kārtībā izskatīt iesniegumu un sniegt atbildi..”.
18. Izteikt nolikuma pielikumu jaunā redakcijā (1. pielikums).
19. Papildināt nolikumu ar 2.pielikumu (2. pielikums).




Domes priekšsēdētājs								M. Daģis

